Euskal Irrati Telebista - Wikipedia

# Euskal Irrati Telebista

### Na Galipedia, a wikipedia en galego.

Euskal Irrati Telebista ou EITB, é a Radio Televisión Vasca. Ente público, de dereito privado, creado polo Goberno Vasco en 1982 para a produción e emisión de radio e televisión, co fin de servir á normalización da lingua vasca.

Sede EITB en Iurreta

Actualmente é un Grupo de empresas comprendido por:

- EITB, máis coñecido como "o Ente" que engloba os servicios comúns de todo o Grupo. As súas instalacións e estudos xerais están situados tanto no municipio de Iurreta, en Biscaia, no barrio donostiarra de Miramon, en Guipúscoa.

- ETB, Euskal Telebista, Televisión Vasca, a empresa de produción e emisión de televisión. Ten un centro de produción no barrio donostiarra de Miramón con dous estudos con platós de 800 m²; un de 300 m², outros dous con pequeños platós 100 m², varias salas de postprodución e grafismo. O centro emisor e de informativos está en Iurreta, consta de 2 estudos, un cun plató de 250 m² e outro de 150 m². Ten salas de postprodución e grafismo, así como a área de emisión, continuadada, dende onde se emiten 5 cadeas, ETB 1 (integramente en éuscaro), ETB 2, Canal Vasco (destinado a América), ETB SAT (para España e Europa) e o de contribución a Euskaltel, Betizu (infantil). Ten corresponsalías en Bilbao, Vitoria, San Sebastián, Bayona, Pamplona, Madrid e Bruxelas.

- Radio Euskadi, é a emisora de radio convencional en castelán con sede en Bilbao.

- Euskadi Irratia, radio convencional en éuscaro, con sede en Donostia-San Sebastián.

- Euskadi Gaztea (e-gaztea), radiofórmula musical en éuscaro.

- EITB Irratia: radio especializada en música e cultura (bilingüe).

- Radio Vitoria, con sede en Vitoria-Gasteiz, emisora adquirida polo Goberno Vasco para forxar o Grupo EiTB. A súa emisión é en castelán para Álava.

- EITBNET, creada en 2004 destinada á difusión de contidos en internet a creación e mantemento de páxinas web. A súa sede está no Parque Tecnolóxico de Zamudio. Dentro de esta sociedade encóntranse:

- www.eitb.com, portal institucional do ente de comunicación. Castelán, éuscaro, francés e inglés.

- www.eitb24.com, canal vasco de noticias e información en Internet. Actualizado en éuscaro, castelán e inglés.

Actualmente estáse construíndo unha nova sede dixital para o Grupo en Barakaldo, no que ata o de agora era a feira de mostras de Bilbao.

## [editar] Enlaces exteriores

- Web do grupo EITB
- Web de información
- Web de sección sindical do CC.OO. de Euskadi en EITB
- Web da sección sindical de KLB-UTC (Kazetaritzako Langileen Batasuna - Unión de Traballadores da Comunicación)

Traído desde "http://gl.wikipedia.org../../../e/u/s/Euskal_Irrati_Telebista_860c.html"

Categoría: Televisión

##### Views

- Artigo
- Discusión
- Revisión actual

##### Procura

##### Outras linguas

- Español
- Euskara